## Pravilnik o izmjenama i dopunama Pravilnika o vrsti šumarskih radova, minimalnim uvjetima za njihovo izvođenje te radovima koje šumoposjednici mogu izvoditi samostalno

### NN 29/2008 (10.3.2008.), Pravilnik o izmjenama i dopunama Pravilnika o vrsti šumarskih radova, minimalnim uvjetima za njihovo izvođenje te radovima koje šumoposjednici mogu izvoditi samostalno

# MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

**953**

Na temelju članka 50. stavka 4. Zakona o šumama (»Narodne novine« broj 140/05. i
82/06.) ministar regionalnog razvoja, šumarstva i vodnoga gospodarstva donosi

## PRAVILNIK

### O IZMJENAMA I DOPUNAMA PRAVILNIKA O VRSTI ŠUMARSKIH RADOVA, MINIMALNIM UVJETIMA ZA NJIHOVO IZVOĐENJE TE RADOVIMA KOJE ŠUMOPOSJEDNICI MOGU IZVODITI SAMOSTALNO

Članak 1.

U Pravilniku o vrsti šumarskih radova, minimalnim uvjetima za njihovo izvođenje
te radovima koje šumoposjednici mogu izvoditi samostalno (»Narodne novine« broj
66/07.) u članku 2. stavak 4. nakon riječi »u šumama šumoposjednika«, dodaju se
riječi: » ,ali samo ukoliko te osobe nisu izvoditelji u smislu ovog
pravilnika;«.

Članak 2.

U članku 6. dodaje se novi stavak 2. koji glasi: »Šumoposjednik se smatra
osposobljenim za izvođenje radova ukoliko se za iste osposobio školovanjem
(posjedovanje odgovarajuće stručne spreme) ili licenciranjem.«, a bivši stavak
2. sada postaje stavak 3.

Članak 3.

U tablici u Prilogu 1., u točki 1.2. Izrada lovnogospodarskih planova, riječi:
»1 ovlašteni inženjer šumarstva (na svakih 20 lovnogospodarskih planova
godišnje)« zamjenjuju se riječima: »1 ovlašteni inženjer šumarstva (na svakih 20
lovnogospodarskih planova godišnje), 1 dipl. ing. agronomije s položenim
kolegijem iz lovstva (na svakih 10 lovnogospodarskih planova godišnje) ili 1 dr.
vet. med. s položenim kolegijem iz lovstva (na svakih 10 lovnogospodarskih
planova godišnje)«.

Članak 4.

U tablici u Prilogu 1., u stupcu VRSTA RADA, u točki 4. Pridobivanje drva iz
šume, dodaju se riječi: »(sječa, izrada, iznošenje i izvoz drvnih sortimenata iz
šume) «.

Članak 5.

U tablici u Prilogu 1., u stupcu FAZA IZVOĐENJA RADOVA u točki 4. Pridobivanje
drva iz šume riječi: »1. dipl. inženjer šumarstva (na razinu proizvodnje od 5.
000 m3 neto mase godišnje)« zamjenjuju se riječima: »1. dipl. inženjer šumarstva
(na razinu proizvodnje veću od 8. 000 m3 neto mase godišnje)«.

Članak 6.

U tablici u Prilogu 1., u stupcu FAZA IZVOĐENJA RADOVA u točki 4. Pridobivanje
drva iz šume riječi: »1 šumarski tehničar na 3 radne grupe« zamjenjuju se
riječima: »1 šumarski tehničar na svake 3 radne grupe«.

Članak 7.

U tablici u Prilogu 1. u stupcu FAZA IZVOĐENJA RADOVA u točki 4. Pridobivanje
drva iz šume, na dnu teksta dodaje se: »\*Samaraški obrti (animalna vuča
iznošenje i izvlačenje) nemaju obvezu zapošljavanja dipl. ing. šumarstva ili
šumarskog tehničara, bez obzira na razinu proizvodnje«.

Članak 8.

U tablici u Prilogu 1. u stupcu FAZA IZVOĐENJA RADOVA u točki 5. Izgradnja i
održavanje šumske infrastrukture riječi: »1 dipl. inženjer šumarstva (na svakih
48 km/god. kod izgradnje) (na svakih 96 km/god. kod održavanja)« zamjenjuju se
riječima: »1 dipl. inženjer šumarstva ili dipl. inženjer građevinarstva (na
svakih 48 km/god. kod izgradnje) (na svakih 96 km/god. kod održavanja)«

Članak 9.

U tablici u Prilogu 1. u stupcu FAZA IZVOĐENJA RADOVA u točki 5. Izgradnja i
održavanje šumske infrastrukture riječi: »1 šumarski tehničar (po radilištu)«
zamjenjuju se riječima: »1 šumarski tehničar ili građevinski tehničar«.

Članak 10.

U tablici u Prilogu 1. u stupcu FAZA IZVOĐENJA RADOVA u točki 5. Izgradnja i
održavanje šumske infrastrukture, na dnu teksta dodaje se: »\*Kod izrade
traktorskih i šumskih vlaka dužine do 5.000 m/god. nema obveze zapošljavanja
dipl. ing šumarstva ili dipl. ing građevinarstva«.

Članak 11.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/1
Urbroj: 538-03-08-2
Zagreb, 25. veljače 2008.

Ministar
**Petar Čobanković**, v. r.

Pravilnik, NN 29/2008-953